РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/26-17

14. фебруар 2017. године

Б е о г р а д

ЗАПИСНИК

19. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 14.ФЕБРУАРА 2017. ГОДИНЕ

Седница је почела у 8,10 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Горан Ковачевић, Оливера Пешић, Душан Бајатовић, Зоран Красић, Милорад Мирчић, Милорад Мијатовић, Момо Чолаковић, Милан Лапчевић, Војислав Вујић и Золтан Пек.

Седници су присуствовали заменици чланова Одбора: Зоран Бојанић (заменик Николе Јоловића), Славиша Булатовић (заменик Радмила Костића) и Србислав Филиповић (заменик Жике Гојковића).

Седници нису присуствовали чланови Одбора: Саша Радуловић и Горан Ћирић, нити њихови заменици.

Седници су, на позив председника Одбора, присуствовали и представници Фискалног савета: Владимир Вучковић, члан Фискалног савета, и Златиборка Андрејић, секретар Фискалног савета.

На предлог председника Одбор је, већином гласова (једанаест „за“, три члана Одбора нису гласала), утврдио следећи

Д н е в н и р е д :

1. Давање сагласности на Предлог финансијског плана Фискалног савета за 2017. годину, са Предлогом кадровског плана Фискалног савета за 2017. годину (број 400-3097/16 од 2. децембра 2016. године);
2. Давање сагласности на Предлог одлуке о изменама и допунама Одлуке о обрaзовању и раду Стручних служби Фискалног савета (број 02-3588/16 од 23. децембра 2016. године);
3. Давање сагласности на Предлог правилника о унутрашњем уређењу и систематизацији радних места у Стручним службама Фискалног савета (број 02-3586/16 од 23. децембра 2016. године);
4. Давање сагласности на Предлог пословника о изменама и допунама Пословника о раду Фискалног савета (број 02-3587/16 од 23. децембра 2016. године).

Пре преласка на рад по утврђеном дневном реду Одбор је већином гласова усвојио записнике са 16, 17 . и 18. седнице Одбора.

Владимир Вучковић, члан Фискалног савета упознао је чланове и заменике чланова Одбора са садржином предложених аката.

У дискусији су учествовали Зоран Красић, Милан Лапчевић, др Милорад Мијатовић и Милорад Мирчић.

Одбор је, затим, прешао на појединачно одлучивање по тачкама дневног реда. Предложени акти, по тачкама дневног реда, усвојени су већином гласова.

Седница Одбора је закључена у 8,55 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић др Александра Томић